**KOKKULEPE**

Rühma liikme ja Eesti Erametsaliidu vahel

Eesti Erametsaliit edaspidi EEML omab PEFC metsamajandamise rühmasertifikaati. Rühmaliikme kohustusi ja õigusi reguleerivad järgmised dokumendid: „PEFC Eesti Rahvuslik Metsamajandamise Standard“, „Lisa 3 Protseduurinõuded metsamajandamise ja tarneahela sertifitseerimiseks“, EEML sisesed protseduurid.

Rühmasertifikaat võimaldab rühma liikmest metsaomanikul kasutada PEFC sertifikaati, Kokkulepe reguleerib koostööd sertifikaadi taotleja/hoidja ja metsaomaniku vahel.

I EEML õigused ja kohustused

1. EEML esindab rühma liiget kõigis PEFC-ga seotud toimingutes (sh suhtlemisel sertifitseerijaga)
2. EEML kohustub läbi viima PEFC sisekontrolle, hoidma rühma liikmeid kursis sertifitseerimisega ja edastama vajalikud dokumendid õigeaegselt sertifitseerijale
3. EEML kohustub rühma liiget eelnevalt informeerima kontrollkäikudest Tema metsamaal
4. EEML esindab oma liikmeid PEFC Eesti standardite ülevaatamisel
5. EEML esitab rühmaga liitujatele ja liikmetele arveid sertifikaadi taotlemise ja hoidmisega seotud kulude katmiseks
6. EEML võib liikmed välja arvata arve(te) mittetasumisel ja kahe meeldetuletuse eiramise korral
7. EEML teavitab EMSN-i rühmasertifikaati kaasatud metsamaa ulatusest

**II RÜHMA LIIKME õigused ja kohustused**

1. Rühma liige kohustub esitama EEML-ile õigeaegselt kõik asjasse puutuvad materjalid ja dokumendid
   * 1. Metsamaa andmete tabel kord aastas
     2. Tehtud metsamajanduslike tööde nimekiri kogu metsamaa kohta (eelnenud majandusaasta lõikes)
     3. Muud dokumendid, mis on seotud sisekontrollidega ning audititega

1. Rühma liige kinnitab, et majandab oma metsa PEFC Eesti Rahvuslik Metsamajandamise Standardi nõuete järgi ning kohustub sellealastest muudatustest teavitama koheselt EEML-i
2. Rühma liige tagab, et alltöövõtjad täidavad Tema maal PEFC Eesti standardi nõudeid
3. Rühma liige nõustub eelnevalt kokkulepitud kontrollkäikudega tema metsamaal
4. Rühma liige nõustub, et teda kontrollib EEML-i poolt määratud kontrollüksus
5. Rühma liige võtab endale kohustuse olla EEML PEFC rühmasertifikaadi liige viis (5) aastat
6. Kui rühma liige soovib rühmast enne viie (5) aasta möödumist lahkuda, tuleb esitada põhjendatud kirjalik lahkumisavaldus ning selgitus rühmast lahkumise põhjuste kohta, üks (1) kalendriaasta ette. Kirjaliku lahkumisavalduse esitanud rühma liikme staatus ning sellest tulenevad õigused ja kohustused kehtivad kuni järgmise kalendriaasta lõpuni. Sertifitseeritavate rühmast väljaastumisega lõpevad kõik kokkuleppega sõlmitud rühma liikme ja EEML vahelised kohustused.

**Dokumendile alla kirjutades nõustuvad rühma liige ja EEML kokkuleppes nimetatud tingimustega**

Kokkulepe kehtib alates allakirjutamise kuupäevast kuni EEML rühmasertifikaadi kehtivusaja lõpuni.

Peale uue sertifikaadi väljastamist tuleb EEML ja metsaomaniku vahel sõlmida uus kokkulepe uueks rühmasertifikaadi kehtivuse perioodiks.

Rühma liige EEML esindaja

*allkirjastatud digitaalselt allkirjastatud digitaalselt*